Kevähällä
Kun kevähällä talven valta
     pois valtikkuudest’ sysätään,
 kun nousee luonto lumen alta
    ja lämpö poistaa järven jään;

 Kun linnut taasen riemuellen
    jo lauleloitaan laativat,
 ja tuorehille lauluillensa
    Kuin kuulijoita vaativat: –

 Niin myöskin uuden ajan koitto
    tuo tuoreutta mukanaan
 ja silloin raikuu raikas soitto
    ja laulut vapaat kautta maan!

 Ei entis aikaa enää silloin
    suuresti kukaan jumaloi,
 vaan kevätlaulut aamuin, illoin
 vapahat, omat, silloin soi!

Kaarlo –[Forsgre]n.

Lähde: Keski-Suomi 19.4.1890.

Kaarlo Forsgren
Runot
Keski-Suomi (lehti)
1890